Die ligging is fantasties en die uitsigte asemrowend. Maar eenheid vloere was nie mooi skoon nie. Daar is braaiers maar geen borde, messe en vurke of kombuis nie. Nie regtig 'n self-catering plek nie. Kos in restaurant is baie lekker.
Witsieshoek se Bungalow-kamers is baie lekker warm teen die snerpende koue daar buite. Baie eenvoudig met alles wat jy nodig het behalwe ‘n yskassie. Die koninggrootte-bed maak dit die moeite werd en slaap heerlik. Die bestemming is vir seker vir ‘n avontuurlustige paartjie of groep en mense wat gaan stap moes al vantevore dit gedoen het. Witsieshoek is vir seker die moeite werd, maar as jy nie stap in gedagte het nie gaan dit 'n vervelige plek wees. Die personeel is vriendelik en baie oulik. Restaurant is eenvoudig maar lekker!
Glad nie baie om te doen as jy nie stap of bergklim nie. Dankie vir die bestuur om die lammergeiers vir ons te lok. Dit het ons verblyf die moeite werd gemaak.
Vriendelike en hulpvaardige personeel en alles is netjies en skoon. Voel net dat daar te veel basiese goedere uit voorraad was vir hierdie tyd van die vakansie, soos cappuccino (kan doen met 'n behoorlike cappuccino-masjien en nie kits-sakkies nie) en hout of steenkool vir die kaggel in die sitkamer. Al die restaurant se etes was uit die boonste rakke.
Die personeel was baie behulpsaam en die akkommodasie skoon en netjies. Die kos was goed en genoeg! Ek wil voorstel dat daar badmatjies in die slaapplekke gesit word vir na bad en wanneer jy in die bed klim. Daar is slegs 1 TV in die sitkamer by die eetplek en sodoende kan slegs 1 persoon of groep persone TV kyk. Ek stel voor hulle installeer TV's in elke kamer omdat die aande lank raak na ete in die kamer.
Eish. Om by Witsieshoek Mountain Lodge uit te kom moet jy deur Qwaqwa ry. That is interesting, and rather sad. Maar as jy eers daar is vergeet jy heeltemal daarvan. Ons het in 'n chalet gebly vir 'n aand. Die views is amazing. Daar is paar nice stap roetes maar blykbaar moet mens Sentinel Peak toe gaan vir die regte roetes Tugela Fall toe. Om daar te kom kort mens hoë kar soos bakkie verkieslik, maar daar is transport soontoe en terug van Witsieshoek Mountain Lodge af, ons het dit net gemis. Staff baie vriendelik en restaurant het ook goed na ons gekyk met 'n lekker lunch en 3 course aandete. As ek my self kry sit ek staar vir die berge, ons het regtig gerus hier gevoel.
Die ligging maak op vir enige tekortkominge. Die ontbyt was baie vervelig en nie gemaak met 'n aanvoeling of liefde vir kook of kos nie.
Groot was ons telleurstelling toe ons daar aankom en sien dat die “large bungalow” eintlik 'n piepklein kamertjie is waar jy skaars om die bed kan loop met geen uitsig oor die mooi berge nie. Jan, die bestuurder van Witsieshoek was vol begrip vir ons dilemma en het sommer vinnig vir ons 'n plan gemaak. Die staf was net so behulpsaam en vriendelik. Ons “nuwe” kamer wat beskryf word as 'n “chalet” was beautiful met 'n stunning uitsig oor die berge. Ruim en privaat en perfek! Restaurant se pryse is baie billik en ek moes twee aande in 'n ry lam tjoppies eet, want dit was net so lekker. Witsieshoek sal ons definitief weer sien. Dankie aan Jan en al die staf wat uit hulle pad uit gegaan het om ons te akkomodeer. Sien julle gou weer. Ns: 'n Yskas in die eenhede en miskien 'n opsie om te braai sal 'n goeie opgradering wees.
Die chalets is baie skoon, netjies en mooi. Pragtige uitsigte orals om. Die kos was heerlik en baie smaaklik. Regtig waarde vir geld vir die buffet. Baie vriendelike diens, oulike Afrikaanse bestuurders.
Die verblyf is skoon, netjies en goed toegerus, die uitsig is pragtig en daar is heelwat staproetes om te volg. Die ontbyt ingesluit is 'n bonus. Sal weer besoek.
Alhoewel ons in Aug daar oorgeslaap het het ons glad nie koud gekry in die gerieflike skoon moderne rondawel nie.
Goeie waarde vir geld. Die personeel is goed opgelei, ingelig, hulpvaardig en vriendelik. Ons blyplek was skoon, netjies en goed toegerus teen die koue op die berg. Die ligging is die beste eienskap van die oord. Die uitsig is asemrowend en ons het ook die bonus van 'n volmaan ervaar terwyl ons daar bo in die berg was.
Die staproetes is pragtig en iets vir almal, die verblyf was netjies en die kos smaaklik. Die kospakkies kan beter wees. Sal definitief aanbeveel.
Toe ons arriveer is ons in 'n plek sonder water geplaas, toe die water herstel is geen warm water. Ons is na 'n ander plek geskuif die water was kort kort af en die vloere was vuil.
Ek lei af dat meeste mense gaan soontoe vir die stap, avontuur en ongelooflike uitsig, nie noodwendig vir kos en verblyf nie.